ΓΡΑΠΤΗ ΕΡΩΤΗΣΗ P-0532/03

υποβολή: Glyn Ford (PSE) προς την Επιτροπή

(19 Φεβρουαρίου 2003)

Θέμα: Η κατάργηση της απαλλαγής από την καταβολή τελωνειακών δασμών για τους καθοδικούς σωλήνες

Η Επιτροπή προτείνει την κατάργηση της απαλλαγής από την καταβολή τελωνειακών δασμών που ισχύει για τους καθοδικούς σωλήνες, λόγω αντίρρησης που προέβαλαν οι Κάτω Χώρες και σύμφωνα με την οποία η εταιρεία L.G. Philips του Einhoven είναι σε θέση να εξασφαλίσει τον εφοδιασμό με πανομοιότυπα ή ισοδύναμα προϊόντα.

Στη Νοτιο-δυτική Αγγλία, η εταιρεία Toshiba είναι σημαντικός εισαγωγέας καθοδικών σωλήνων.

Η κατάργηση της απαλλαγής από την καταβολή τελωνειακών δασμών θα είχε τις εξής συνέπειες:

- Κατά πάσα πιθανότητα, η Toshiba δεν θα ήταν σε θέση να αγοράσει τους σωλήνες που παράγει η L.G. Philips, δεδομένου ότι οι φυσικές τους διαστάσεις είναι ασυμβίβαστες με τις τηλεοράσεις 36 ιντσών της Toshiba.

- Εάν η Toshiba εξακολουθήσει να αγοράζει σωλήνες εκτός της Κοινότητος, όπως σήμερα, χωρίς όμως να επωφελείται της απαλλαγής, θα επακολουθούσε αύξηση των τιμών και κατά συνέπεια μείωση των πωλήσεων κατά 25 %. Η Toshiba κρίνει ότι η εξέλιξη αυτή θα οδηγούσε σε μείωση του εργατικού δυναμικού της τάξης των 50 ατόμων στο Πλύμουθ.

- Η L.G. Philips θα αποκτούσε το μονοπώλιο της παραγωγής καθοδικών σωλήνων στην αγορά της ΕΕ.

Μπορεί να αναφέρει η Επιτροπή με τι τρόπο προτίθεται να απαντήσει στις ως άνω ανησυχίες και τι έχει προγραμματίσει όσον αφορά την κατάργηση της απαλλαγής·

Απάντηση του κ. Bolkestein εξ ονόματος της Επιτροπής

(18 Μαρτίου 2003)

Οι Κάτω Χώρες ζήτησαν καταργηθεί η ισχύουσα απαλλαγή όσον αφορά τις έγχρωμες καθοδικές σωληνωτές λυχνίες με διαγώνιο οθόνης 85,5 εκατοστά ή περισσότερο με την αιτιολογία ότι θα αρχίσει παραγωγή ομοειδών προϊόντων στο Durham, Ηνωμένο Βασίλειο, που θα δημιουργήσει πολλές νέες θέσεις απασχόλησης.

Οι αυτόνομες απαλλαγές από τους δασμούς και η κατάργησή τους αποφασίζονται από το Συμβούλιο με ειδική πλειοψηφία βάσει προτάσεως της Επιτροπής. Επί του παρόντος δεν έχει ληφθεί απόφαση σχετικά με το αίτημα των αρχών των Κάτω Χωρών και ως εκ τούτου, δεν έχειποβληθεί σχετική πρόταση στο Συμβούλιο. Η Επιτροπή θα αποφασίσει για το θέμα αυτό σύμφωνα με τις αρχές που διατυπώνονται στην Ανακοίνωση σχετικά με τις αυτόνομες δασμολογικές αναστολές και ποσοστώσεις(1).

Στο πλαίσιο αυτό, η Επιτροπή θα ήθελε να επιστήσει την προσοχή του Αξιότιμου Μέλους του Κοινοβουλίου στο σημείο 3.2 της ανακοίνωσης το οποίο αναφέρει ότι εφόσον δεν θίγονται τα συμφέροντα της Κοινότητας, δεν προτείνεται αναστολή όταν στην Κοινότητα είναι επαρκής η παραγωγή όμοιων ή ισοδύναμων προϊόντων ή προϊόντωνποκατάστασης. Το σημείο 3.3 της ίδιας ανακοίνωσης αναφέρει ότι ότανπάρχει κοινοτική παραγωγή αλλά η παραγωγή αυτή δεν επαρκεί για να καλύψει τις ανάγκες όλων των σχετικών επιχειρήσεων μεταποίησης ή παραγωγής, είναι δυνατόν να χορηγούνται δασμολογικές ποσοστώσεις (περιορισμένες στις μη διαθέσιμες ποσότητες) ή μερική δασμολογική απαλλαγή. Ωστόσο, στο ίδιο σημείο 3.3, αναφέρεται ότι σε αυτήν την περίπτωση, θα ληφθούν ενδεχομένωςπόψη οι επιζήμιες συνέπειες τις οποίες θα μπορούσε ναποστεί κάθε καινούρια παραγωγή, καθώς και κάθε μη εξαντλούμενη ικανότητα παραγωγής που θα μπορούσε ναπάρξει στην Κοινότητα.

Επί του παρόντος, η Επιτροπή εξετάζει ακόμη όλα τα αποδεικτικά στοιχεία και ζήτησε από ορισμένα κράτη μέλη να της παράσχουν περαιτέρω πληροφορίες για το συγκεκριμένο θέμα. Η απόφασή της θα ληφθεί εν ευθέτω χρόνω μετά την προσεκτική αξιολόγηση του αιτήματος και λεπτομερή συζήτηση με τους εμπειρογνώμονες των κρατών μελών.

(1) ΕΕ C 128 της 25.4.1998.